pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สคบ. ชี้แจงประเด็นวิจารณ์ประกาศคณะกรรมการว่าด้วยสัญญา เรื่อง ให้ธุรกิจให้เช่ารถยนต์และรถจักรยานยนต์เป็นธุรกิจที่ควบคุมสัญญา พ.ศ. 2561
วันพฤหัสบดีที่ 2 สิงหาคม 2561
สคบ. ชี้แจงประเด็นวิจารณ์ประกาศคณะกรรมการว่าด้วยสัญญา เรื่อง ให้ธุรกิจให้เช่ารถยนต์และรถจักรยานยนต์เป็นธุรกิจที่ควบคุมสัญญา พ.ศ. 2561
สคบ. ชี้แจงประเด็นวิจารณ์ประกาศคณะกรรมการว่าด้วยสัญญา เรื่อง ให้ธุรกิจให้เช่ารถยนต์และรถจักรยานยนต์เป็นธุรกิจที่ควบคุมสัญญา พ.ศ. 2561
เมื่อวันที่ 17 กรกฎาคม 2561 พลตํารวจตรี ประสิทธิ์ เฉลิมวุฒิศักดิ์ เลขาธิการคณะกรรมการคุ้มครองผู้บริโภค สํานักงานคณะกรรมการคุ้มครองผู้บริโภค รายงานผลการชี้แจงประเด็น วิจารณ์ประกาศคณะกรรมการว่าด้วยสัญญา เรื่อง ให้ธุรกิจให้เช่ารถยนต์และรถจักรยานยนต์เป็นธุรกิจที่ควบคุมสัญญา พ.ศ. 2561 ดังนี้
จากกรณีราชกิจจานุเบกษาเผยแพร่ประกาศคณะกรรมการว่าด้วยสัญญาเรื่อง ให้ให้ธุรกิจให้เช่ารถยนต์และรถจักรยานยนต์เป็นธุรกิจที่ควบคุมสัญญา พ.ศ. 2561 มีผลบังคับใช้ตั้งแต่วันที่ 1 ก.ค. 2561 นี้ ซึ่งส่วนหนึ่งของสาระสําคัญของประกาศฉบับนี้ คือการควบคุมรายละเอียดของสัญญาเช่าซื้อรถยนต์และรถจักรยานยนต์ในส่วนของการกําหนดวิธีการคิดดอกเบี้ย การชี้แจงภาระหนี้สินและอัตราดอกเบี้ยโดยให้ทําเป็นตารางอย่างชัดเจน การกําหนดส่วนลดของดอกเบี้ยในกรณีปิดบัญชี เงื่อนไขการค้ําประกัน การคิดค่าติดตามยึดรถในกรณีบอกเลิกสัญญา เป็นต้น
ข้อสังเกต จากรายงานข่าวปรากฏว่ามีสื่อมวลชนนําไปวิจารณ์ในหนังสือพิมพ์ว่าเป็นการออกกฎหมายโดยทําให้เกิดปัญหาเพิ่มขึ้นหลายประการ ซึ่งเมื่อดูจากรายละเอียดแล้วทําให้ทราบว่าเกิดจากเข้าใจผิด ในรายละเอียดของสัญญาฯ ฉบับดังกล่าว
การดําเนินการ
1. ดําเนินการเผยแพร่ประชาสัมพันธ์ ให้ผู้ประกอบธุรกิจจัดทําตารางแสดงภาระหนี้ตามสัญญาเช่าซื้อสําหรับให้ผู้เช่าซื้อแต่ละรายทราบ โดยระบุอัตราดอกเบี้ยที่แท้จริงต่อปี (effective interest rate) และกรณีผู้เช่าจึงผิดนัดการชําระเงินค่างวด ผู้ประกอบการต้องคิดอัตราเบี้ยปรับไม่เกินดอกเบี้ยที่แท้จริงต่อปี บวกร้อยละ 3 ต่อปี ทั้งนี้ต้องไม่เกินร้อยละ 15 ต่อปี
2. ดําเนินการเผยแพร่ประชาสัมพันธ์ขยายผลให้ผู้บริโภคทราบถึงประกาศฯ ดังกล่าวในวงกว้าง เพื่อเป็นประโยชน์กับผู้บริโภค ให้ได้รับทราบภาระดอกเบี้ยที่แท้จริงต่อปี (Effective Interest Rate) ซึ่งถูกนํามาใช้ในการหักทอนเงินต้นแบบลดต้นลดดอก หากผู้เช่าซื้อประสงค์จะปิดบัญชีค่าเช่าซื้อก่อนครบกําหนดสัญญา จะได้ส่วนลดอัตราดอกเบี้ยที่ยังไม่ถึงกําหนดชําระร้อยละ 50
3. ให้เจ้าหน้าที่ สคบ. ติดตามข้อมูลและลงพื้นที่ตรวจสอบผู้ประกอบธุรกิจ กรณีผู้บริโภคแจ้งเบาะแส หรือร้องเรียนต่อ สคบ. ผ่านทางสื่อต่าง ๆ
ข้อกฎหมาย
1. พระราชบัญญัติคุ้มครองผู้บริโภค พ.ศ. 2522
2. ประกาศคณะกรรมการว่าด้วยสัญญา เรื่อง ให้ธุรกิจให้เช่ารถยนต์และรถจักรยานยนต์ เป็นธุรกิจที่ควบคุมสัญญา พ.ศ. 2561
แนวทางการแก้ไขปัญหา
1. จัดเจ้าหน้าติดตามข้อมูลเพื่อสร้างความเข้าใจกับผู้ประกอบการ
2. ให้คําปรึกษาเกี่ยวกับประกาศคณะกรรมการว่าด้วยสัญญา เรื่อง ให้ธุรกิจให้เช่ารถยนต์และรถจักรยานยนต์เป็นธุรกิจที่ควบคุมสัญญา พ.ศ. 2561
3. รับแจ้งเบาะแสและรับเรื่องราวร้องทุกข์จากผู้บริโภคที่ไม่ได้รับความเป็นธรรมหรือถูกเอารัดเอาเปรียบจากเช่ารถยนต์และรถจักรยานยนต์
-----------------------------
รัฐบาลไทย-ข่าวทำเนียบรัฐบาล-โฆษก ศบค. ย้ำชาวต่างชาติที่จะเข้ามารักษาพยาบาลในไทย  ต้องลงทะเบียน มีใบนัดหมายจากแพทย์ในไทยและใบอนุญาตเข้าประเทศ จำกัดผู้ติดตามไม่เกิน 3 ราย และต้องอยู่ไทยครบ 14 วัน
วันศุกร์ที่ 3 กรกฎาคม 2563
โฆษก ศบค. ย้ําชาวต่างชาติที่จะเข้ามารักษาพยาบาลในไทย  ต้องลงทะเบียน มีใบนัดหมายจากแพทย์ในไทยและใบอนุญาตเข้าประเทศ จํากัดผู้ติดตามไม่เกิน 3 ราย และต้องอยู่ไทยครบ 14 วัน
โฆษก ศบค. ย้ําชาวต่างชาติที่จะเข้ามารักษาพยาบาลในไทย  ต้องลงทะเบียน มีใบนัดหมายจากแพทย์ในไทยและใบอนุญาตเข้าประเทศ จํากัดผู้ติดตามไม่เกิน 3 ราย และต้องอยู่ไทยครบ 14 วัน
วันนี้ (3 ก.ค. 63) เวลา 12.00 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชน ในช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. ฝากข้อห่วงใยในช่วงวันหยุดยาวต่อเนื่อง 4 วันที่จะถึงนี้ ประกอบกับอยู่ในช่วงของการผ่อนคลายมาตรการระยะที่ 5 ทําให้กลุ่มกิจกรรม/กิจการ ที่มีความเสี่ยงสูง ผับ บาร์ เปิดให้บริการได้ ซึ่งต้องขอความร่วมมือในการปฏิบัติตามมาตรการป้องกันต่างๆ โดยเฉพาะการสัมผัสพื้นผิวหรือสิ่งของร่วมกัน เพื่อป้องกันการแพร่ระบาดของโควิด-19 ส่วนการเปิดการเรียนการสอนแบบจํากัดจํานวนผู้เรียนยังคงจําเป็น เพราะเด็กจัดอยู่ในกลุ่มที่มีความเสี่ยง จึงเน้นความเข้มงวด โดยเฉพาะต้องปฏิบัติตามมาตรการเฝ้าระวังตามหลักสากล เพื่อป้องกันการระบาดของโควิด-19 หากมีความร่วมมือที่ดีก็สามารถเข้าสู่การผ่อนคลายในระยะต่อไปได้
โฆษก ศบค. ชี้แจงเพิ่มเติมสําหรับกรณีชาวต่างชาติที่จะเดินทางเข้ามารักษาพยาบาลในประเทศไทยว่า ต้องลงทะเบียน มีใบนัดหมายจากแพทย์ที่อยู่ในประเทศไทย และใบอนุญาตเข้าประเทศ (Certificate of Entry) จํากัดจํานวนของผู้ติดตามได้ไม่เกิน 3 ราย และเมื่อเดินทางเข้ามาแล้วจําเป็นต้องอยู่ในประเทศไทยจนครบ 14 วัน เพื่อให้มั่นใจได้ว่าไม่พบเชื้อโควิด-19
.......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-การแก้ไขกฎหมายการบริหารหนี้สาธารณะ
วันอังคารที่ 8 สิงหาคม 2560
การแก้ไขกฎหมายการบริหารหนี้สาธารณะ
ผอ.สบน. ชี้แจงเกี่ยวกับการแก้ไขกฎหมายการบริหารหนี้สาธารณะที่ไม่นับรวมหนี้ของธนาคารแห่งประเทศไทย (ธปท.) เป็นหนี้สาธารณะ รวมถึงประเด็นความกังวล กรณีที่มีผู้นับรวมสัดส่วนจํานวนหนี้ของ ธปท.
นายสุวิชญ โรจนวานิช ผู้อํานวยการสํานักงานบริหารหนี้สาธารณะ ชี้แจงเกี่ยวกับการแก้ไขกฎหมายการบริหารหนี้สาธารณะที่ไม่นับรวมหนี้ของธนาคารแห่งประเทศไทย (ธปท.) เป็นหนี้สาธารณะ รวมถึงประเด็นความกังวล กรณีที่มีผู้นับรวมสัดส่วนจํานวนหนี้ของ ธปท. เข้ากับกรอบความยั่งยืนทางการคลังที่กําหนดสัดส่วนของหนี้สาธารณะต่อ GDP ไม่เกินกว่าร้อยละ 60 ว่าจะมีผลกระทบต่อร่างพระราชบัญญัติงบประมาณรายจ่ายประจําปีงบประมาณ พ.ศ. 2561 หรือไม่ โดยมีประเด็นชี้แจง ดังนี้
1. พระราชบัญญัติการบริหารหนี้สาธารณะ พ.ศ. 2548 บัญญัตินิยาม “หนี้สาธารณะ” ให้หมายความว่า “หนี้ที่กระทรวงการคลัง หน่วยงานของรัฐ หรือรัฐวิสาหกิจกู้ หรือหนี้ที่กระทรวงการคลังค้ําประกัน แต่ไม่รวมถึงหนี้ของรัฐวิสาหกิจที่ทําธุรกิจให้กู้ยืมเงินโดยกระทรวงการคลังมิได้ค้ําประกัน” โดยเจตนารมณ์ของกฎหมายได้กําหนดขอบเขตของหนี้สาธารณะให้ครอบคลุมเฉพาะหนี้เงินกู้ ที่เกิดจากการดําเนินงานของภาคการคลัง (Fiscal Operation) เท่านั้น ไม่รวมหนี้เงินกู้ของหน่วยงานภาคการเงิน (Financial Operation) ที่ทําธุรกิจให้กู้ยืมเงินโดยกระทรวงการคลังไม่ได้ค้ําประกัน เช่นเดียวกับหนี้เงินกู้ของ ธปท. ที่การกู้เงินมีวัตถุประสงค์เพื่อดูดซับสภาพคล่องในระบบการเงินและรักษาเสถียรภาพทางเศรษฐกิจ อันเป็นการดําเนินนโยบายการเงินในฐานะธนาคารกลาง ซึ่งการไม่นับหนี้ของ ธปท. เป็นหนี้สาธารณะนั้น มีความสอดคล้องกับแนวทางปฏิบัติของนานาประเทศ ที่ไม่นับหนี้ของธนาคารกลางเป็นหนี้สาธารณะเช่นกัน
2. ดังนั้น หนี้เงินกู้ของ ธปท. จึงไม่ถูกนับเป็นหนี้สาธารณะตามพระราชบัญญัติการบริหารหนี้สาธารณะฯ มาตั้งแต่แรก เพราะเดิม ธปท. มีสถานะเป็นรัฐวิสาหกิจที่ประกอบธุรกิจให้กู้ยืมเงิน แต่เนื่องจากในปี 2551 ธปท. มีการแก้ไขเพิ่มเติมพระราชบัญญัติธนาคารแห่งประเทศไทย บัญญัติ “ให้ ธปท. เป็นนิติบุคคล มีฐานะเป็นหน่วยงานของรัฐที่ไม่เป็นส่วนราชการ หรือรัฐวิสาหกิจตามกฎหมายว่าด้วยวิธีการงบประมาณและกฎหมายอื่น” ทําให้ ธปท. เปลี่ยนสถานะจาก “รัฐวิสาหกิจ” มาเป็น “หน่วยงานของรัฐ” ส่งผลกระทบต่อสถานะและการนับหนี้ของ ธปท. ภายใต้กฎหมายการบริหารหนี้สาธารณะ สบน. จึงได้รายงานข้อมูลหนี้ของ ธปท. ในหมายเหตุของรายงานสถานะหนี้สาธารณะรายเดือน (โดยไม่นับรวมในยอดหนี้สาธารณะ) เพื่อให้มีการรายงานสถานะหนี้ตามกฎหมายและประชาชนได้รับทราบข้อมูล ทั้งนี้ หนี้เงินกู้ของ ธปท. ตามที่ปรากฏในงบแสดงฐานะการเงิน ณ วันที่ 31 ธันวาคม 2559 มีจํานวน 4,170,375,564,674 ล้านบาท
3. ปัจจุบันสภานิติบัญญัติแห่งชาติอยู่ระหว่างการพิจารณาแก้ไขกฎหมายในประเด็นนิยามหนี้สาธารณะ เพื่อให้มีความชัดเจนและเป็นไปตามเจตนารมณ์ของพระราชบัญญัติการบริหารหนี้สาธารณะฯ
คณะโฆษกสํานักงานบริหารหนี้สาธารณะ โทร. 0 2265 8050 ต่อ 5520
รัฐบาลไทย-ข่าวทำเนียบรัฐบาล-ธ.ก.ส.อนุมัติ 20,000 ล้าน หนุนเกษตรแปลงใหญ่
วันศุกร์ที่ 6 มกราคม 2560
ธ.ก.ส.อนุมัติ 20,000 ล้าน หนุนเกษตรแปลงใหญ่
บอร์ด ธ.ก.ส.อนุมัติวงเงิน 20,000 ล้านบาท เดินหน้าโครงการเกษตรแปลงใหญ่ คิดดอกเบี้ยต่ํา 0.01% วงเงินกู้กลุ่มละ 10 ล้านบาท พื้นที่เป้าหมาย 2,000 กลุ่ม หวังสร้างความเข้มแข็งอย่างยั่งยืนให้เกษตรกรผ่านกระบวนการรวมกลุ่มและมีส่วนร่วมในการตัดสินใจ
นายสุพัฒน์ เอี้ยวฉาย ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ที่ประชุมคณะกรรมการธนาคารมีมติเห็นชอบ โครงการสนับสนุนสินเชื่อเพื่อพัฒนาการเกษตรแบบแปลงใหญ่ โดยการสนับสนุนสินเชื่อให้แก่สถาบันเกษตรกร ประกอบไปด้วย สหกรณ์การเกษตร กลุ่มเกษตรกรและวิสาหกิจชุมชน เพื่อเป็นค่าใช้จ่ายหรือลงทุนในการพัฒนาการเกษตรแบบแปลงใหญ่ ได้แก่ การทําพืชไร่ พืชสวน ผัก ไม้ผล ไม้ยืนต้น ปศุสัตว์และประมง มีกลุ่มเป้าหมายจํานวน 2,000 กลุ่ม วงเงินให้สินเชื่อกลุ่มละไม่เกิน 10 ล้านบาท รวม 20,000 ล้านบาท คิดดอกเบี้ยอัตราร้อยละ 3.01 ต่อปี โดยกลุ่มรับภาระดอกเบี้ยร้อยละ 0.01 ต่อปี และรัฐบาลชดเชยดอกเบี้ยร้อยละ 3.0 ต่อปี ระยะเวลารวม 5 ปี โดยเริ่มโครงการตั้งแต่วันที่ 1พฤศจิกายน 2559 – 30 เมษายน 2570 จ่ายเงินกู้ตั้งแต่วันที่ 1 ธันวาคม 2559 – 31 ธันวาคม 2564
โดยในปัจจุบันธนาคารได้จ่ายสินเชื่อให้กับกลุ่มชาวนาผู้ผลิตข้าวแบบแปลงใหญ่ปีการผลิต 2559/60ไปแล้วจํานวน 53 กลุ่ม วงเงินสินเชื่อ 133.55 ล้านบาท จําแนกได้ ดังนี้ สหกรณ์การเกษตร 6 กลุ่ม เป็นเงิน 27.46 ล้านบาท กลุ่มเกษตรกร 10 กลุ่ม เป็นเงิน 20.36 ล้านบาท กลุ่มวิสาหกิจชุมชน 37 กลุ่ม เป็นเงิน 85.73 ล้านบาท ซึ่งวัตถุประสงค์การกู้เงินของกลุ่มส่วนใหญ่ เพื่อเป็นค่าใช้จ่ายด้านปัจจัยในด้านการผลิต การเก็บเกี่ยวรวบรวมรับซื้อข้าวจากสมาชิก ทั้งนี้จากการติดตามผลกลุ่มเกษตรกรที่เข้าร่วมโครงการนําร่องดังกล่าวพบว่า แต่ละกลุ่มมีความพร้อมในการบริหารจัดการ การให้ความร่วมมือของสมาชิกในกลุ่ม การใช้เงินกู้เป็นไปตามวัตถุประสงค์และโอกาสการชําระคืนหนี้เงินกู้ของกลุ่มส่วนใหญ่อยู่ในระดับดีเยี่ยม
“รัฐบาลเล็งเห็นถึงความสําคัญของการรวมกลุ่มเกษตรกรเพื่อสร้างความเข้มแข็งให้กับเกษตรกรไทยได้อย่างยั่งยืน จึงได้มอบหมายให้กระทรวงเกษตรและสหกรณ์ให้ความรู้ความเข้าใจในเรื่องการรวมกลุ่มของเกษตรกรให้เป็นกลุ่มที่เข้มแข็ง มีเจ้าหน้าที่เกษตรอําเภอทําหน้าที่ผู้จัดการแปลงเป็นผู้นําสร้างการมีส่วนร่วม และ ธ.ก.ส. ต้องติดตาม แนะนํา กํากับอย่างสม่ําเสมอเพื่อให้สามารถบรรลุวัตถุประสงค์ดังกล่าวได้ โดยกลุ่มเกษตรกรที่เข้าร่วมโครงการจะสามารถบริหารจัดการการผลิตและการตลาดได้อย่างมีประสิทธิภาพ มีความมั่นคงในอาชีพ สามารถพึ่งพาตนเองได้อย่างยั่งยืน” นายสุพัฒน์กล่าว
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-มท.1 และผู้บริหารระดับสูงกระทรวงมหาดไทย ร่วมกิจกรรมเนื่องในโอกาสวันเฉลิมพระชนมพรรษา 28 กรกฎาคม 2563
วันอังคารที่ 28 กรกฎาคม 2563
มท.1 และผู้บริหารระดับสูงกระทรวงมหาดไทย ร่วมกิจกรรมเนื่องในโอกาสวันเฉลิมพระชนมพรรษา 28 กรกฎาคม 2563
มท.1 และผู้บริหารระดับสูงกระทรวงมหาดไทย ร่วมกิจกรรมเนื่องในโอกาสวันเฉลิมพระชนมพรรษา 28 กรกฎาคม 2563
วันนี้ (28 ก.ค. 63) เวลา 07.00 น. ณ บริเวณท้องสนามหลวง พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พร้อมด้วย นายนิพนธ์ บุญญามณี รัฐมนตรีช่วยว่าการกระทรวงมหาดไทย นายทรงศักดิ์ ทองศรี รัฐมนตรีช่วยว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย และผู้บริหารระดับสูงของกระทรวงมหาดไทย ร่วมพิธีเจริญพระพุทธมนต์ และพิธีทําบุญตักบาตรถวายเป็นพระราชกุศล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ประจําปีพุทธศักราช 2563 และในเวลา 07:30 น. พลเอก อนุพงษ์ เผ่าจินดา และคณะ ร่วมประกอบพิธีถวายสัตย์ปฏิญาณ เพื่อเป็นข้าราชการที่ดีและพลังของแผ่นดิน
จากนั้นในเวลา 09:00 น. ที่ห้องแดง อาคารหน่วยราชการในพระองค์ 904 ในพระบรมมหาราชวัง พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ทูลเกล้าฯ ถวายแจกันดอกไม้ และลงนามถวายพระพรชัยมงคล พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2563
และในเวลา 09:30 น. ที่ศาลาสหทัยสมาคม ในพระบรมมหาราชวัง นายฉัตรชัย พรหมเลิศ ปลัดกระทรวงมหาดไทย นําคณะผู้บริหารระดับสูงของกระทรวงมหาดไทย หัวหน้าส่วนราชการระดับกรม หัวหน้าหน่วยงานรัฐวิสาหกิจในสังกัดกระทรวงมหาดไทย ทูลเกล้าฯ ถวายแจกันดอกไม้ และลงนามถวายพระพรชัยมงคล พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2563
รัฐบาลไทย-ข่าวทำเนียบรัฐบาล-ที่ประชุม คกก.การกระจายอำนาจฯ รับทราบการจัดนิทรรศการเฉลิมพระเกียรติ “ชุมชนต้นแบบต่อยอดความดี” 8 ก.ค.- 31 ส.ค. 60 ณ พระลานพระราชวังดุสิต
วันพฤหัสบดีที่ 10 สิงหาคม 2560
ที่ประชุม คกก.การกระจายอํานาจฯ รับทราบการจัดนิทรรศการเฉลิมพระเกียรติ “ชุมชนต้นแบบต่อยอดความดี” 8 ก.ค.- 31 ส.ค. 60 ณ พระลานพระราชวังดุสิต
รองนายกรัฐมนตรี นายวิษณุฯ เป็นธานการประชุมคณะกรรมการการกระจายอํานาจฯ  โดยที่ประชุมรับทราบการจัดนิทรรศการเฉลิมพระเกียรติ “ชุมชนต้นแบบต่อยอดความดี” 8 ก.ค.- 31 ส.ค. 60 ณ พระลานพระราชวังดุสิต
วันนี้ (10 ส.ค.60) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี เป็นประธานการประชุมคณะกรรมการการกระจายอํานาจให้แก่องค์กรปกครองส่วนท้องถิ่น ครั้งที่ 9/2560 ร่วมกับหน่วยงานที่เกี่ยวข้อง ซึ่งสาระสําคัญสรุป ดังนี้
ที่ประชุมฯ รับทราบการจัดนิทรรศการเฉลิมพระเกียรติ “ชุมชนต้นแบบต่อยอดความดี” โดยสํานักงานปลัดสํานักนายกรัฐมนตรี ได้รับพระราชทานพระราชาอนุญาตจัดนิทรรศการ“ชุมชนต้นแบบต่อยอดความดี” เพื่อเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร และเปิดโอกาสให้ประชาชนได้มีโอกาสแสดงความจงรักภักดีและสํานึกในพระมหากรุณาธิคุณของสมเด็จพระเจ้าอยู่หัว พระบาทสมเด็จพระปรมินทรมหาภูมิพลอดุลยเดช บรมนาถบพิตร และสมเด็จพระนางเจ้าฯ พระบรมราชินีนาถ ในรัชกาลที่ 9 โดยสํานักงานคณะกรรมการการกระจายอํานาจให้แก่องค์กรปกครองส่วนท้องถิ่น ได้คัดเลือกองค์กรปกครองส่วนท้องถิ่นที่มีชุมชนต้นแบบที่ได้น้อมนําพระราชดํารัส พระบรมราโชวาท หลักการทรงงานของพระบาทสมเด็จพระปรมินทรมหาภูมิพลอดุลยเดช บรมนาถบพิตร ไปยึดถือปฏิบัติในการดําเนินกิจกรรมและการดําเนินชีวิตจนบังเกิดผลแห่งความสุขอย่างยั่งยืน มาจําลองเป็นนิทรรศการเป็นแบบอย่างเพื่อการเรียนรู้ สืบสานต่อยอดความดีสืบไป ซึ่งมีองค์กรปกครองส่วนท้องถิ่นในภูมิภาคทั่วประเทศ จํานวน 48 แห่ง ผลัดเปลี่ยนหมุนเวียนมาจัดนิทรรศการ ครั้งละ 12 แห่ง ๆ ละ 2 สัปดาห์ ระหว่างวันที่ 8 กรกฎาคม – 31 สิงหาคม 2560 ณ พระลานพระราชวังดุสิต ริมทางเดินฝั่งสนามเสือป่า โดยในวันอาทิตย์ – วันศุกร์ ระหว่างเวลา 10.00 น. – 20.00 น. และในวันเสาร์ ระหว่างเวลา 10.00 น. – 22.00 น. โดยทุกวันเสาร์ระหว่างเวลา 16.30 น. – 17.30 น. จะมีการแสดงพื้นถิ่นของแต่ละภูมิภาค
สําหรับการจัดแสดงนิทรรศการดังกล่าว แบ่งตามห้วงเวลาดังนี้ ครั้งที่ 1 วันเสาร์ที่ 8 กรกฎาคม ถึงวันพุธที่ 19 กรกฎาคม 2560 ครั้งที่ 2 วันพฤหัสบดีที่ 20 กรกฎาคม ถึงวันพฤหัสบดีที่ 3 สิงหาคม 2560 ครั้งที่ 3 วันศุกร์ที่ 4 สิงหาคม ถึงวันพฤหัสบดีที่ 17 สิงหาคม 2560 และครั้งที่ 4 วันศุกร์ที่ 18 สิงหาคม ถึงวันพฤหัสบดีที่ 31 สิงหาคม 2560
พร้อมกันนี้ ที่ประชุมฯ ได้มีมติเห็นชอบ (ร่าง) แผนการกระจายอํานาจให้แก่องค์กรปกครองส่วนท้องถิ่น (ฉบับที่ 3) พ.ศ. .... และ (ร่าง) แผนปฏิบัติการกําหนดขั้นตอนการกระจายอํานาจให้แก่องค์กรปกครองส่วนท้องถิ่น (ฉบับที่ 3) ตามมติคณะอนุกรรมการเพื่อทบทวนและจัดทําแผนการกระจายอํานาจให้แก่องค์กรปกครองส่วนท้องถิ่นและแผนปฏิบัติการกําหนดขั้นตอนการกระจายอํานาจให้แก่องค์กรปกครองส่วนท้องถิ่น (ฉบับที่ 3) โดยให้นําข้อสังเกตและข้อเสนอแนะของคณะกรรมการฯ ประกอบการพิจารณาดําเนินการก่อนเสนอคณะรัฐมนตรีพิจารณา และเสนอสภานิติบัญญัติแห่งชาติเพื่อทราบต่อไป ทั้งนี้ มอบหมายให้ฝ่ายเลขานุการฯ จัดทําโครงการเตรียมความพร้อมให้แก่องค์กรปกครองส่วนท้องถิ่นเพื่อรองรับการถ่ายโอนภารกิจตาม (ร่าง) แผนการกระจายอํานาจฯ (ฉบับที่ 3) พ.ศ. .... และแผนปฏิบัติการฯ (ฉบับที่ 3)
------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ประกาศกระทรวงแรงงาน เรื่อง กำหนดหลักเกณฑ์ วิธีการ และเงื่อนไขให้ลดหย่อนการออกเงินสมทบของนายจ้าง และผู้ประกันตน กรณีการระบาดของโรคติดเชื้อไวรัสโคโรนา 2019 [กระทรวงแรงงาน]
วันอาทิตย์ที่ 12 เมษายน 2563
ประกาศกระทรวงแรงงาน เรื่อง กําหนดหลักเกณฑ์ วิธีการ และเงื่อนไขให้ลดหย่อนการออกเงินสมทบของนายจ้าง และผู้ประกันตน กรณีการระบาดของโรคติดเชื้อไวรัสโคโรนา 2019 [กระทรวงแรงงาน]
ประกาศ ณ วันที่ 10 เมษายน 2563
รัฐบาลไทย-ข่าวทำเนียบรัฐบาล-“บิ๊กอู๋” เสนอค่าจ้างเข้า ครม. 30 มกรา ย้ำ รัฐมีมาตรการรองรับ ยัน ส่งผลดีต่อเศรษฐกิจ
วันจันทร์ที่ 29 มกราคม 2561
“บิ๊กอู๋” เสนอค่าจ้างเข้า ครม. 30 มกรา ย้ํา รัฐมีมาตรการรองรับ ยัน ส่งผลดีต่อเศรษฐกิจ
รมว.แรงงาน เผย เสนอการปรับขึ้นค่าจ้างขั้นต่ําปี 2561 เข้าที่ประชุม ครม.พิจารณาให้ความเห็นชอบ พร้อมมาตรการทางภาษีที่เกี่ยวข้อง 30 ม.ค.นี้ ยืนยันเสียงสะท้อนส่วนใหญ่เห็นด้วย  เชื่อส่งผลดีต่อภาพรวมทางเศรษฐกิจระยะยาว
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เปิดเผยภายหลัง นายชาลี ลอยสูง รองประธานคณะกรรมการสมานฉันท์แรงงานไทย (คสรท.) ขอเข้าพบเพื่อหารือประเด็นการปรับขึ้นค่าจ้างขั้นต่ํา ณ ห้องรับรองรัฐมนตรีว่าการกระทรวงแรงงาน ชั้น 6 อาคารกระทรวงแรงงาน โดยได้กล่าวยืนยันว่า รัฐบาลได้ดําเนินการตามขั้นตอนและกระบวนการพิจารณาปรับขึ้นค่าจ้างขั้นต่ํา ซึ่งเป็นไปตามมติที่ประชุมคณะกรรมการค่าจ้างเมื่อวันที่ 17 มกราคม 2561 เฉลี่ยเพิ่มสูงขึ้น 5% โดยปรับขึ้นค่าจ้างทุกจังหวัดตั้งแต่ 5-22 บาท ถือว่าสูงที่สุดในช่วง 3 ปีที่ผ่านมา โดยจะมีผลต่อแรงงานและผู้มีรายได้น้อย ซึ่งส่วนใหญ่มีเสียงตอบรับดี ส่วนผลกระทบต่อเอสเอ็มอีนั้น ขณะนี้รัฐบาลได้มีมาตรการที่จะรองรับไว้แล้วทั้งด้านมาตรการทางภาษีของกระทรวงการคลัง การพัฒนายกระดับผลิตภาพเอสเอ็มอีของกระทรวงอุตสาหกรรม และการควบคุมราคาสินค้าของกระทรวงพาณิชย์ โดยทั้งหมดจะนําเสนอต่อที่ประชุมคณะรัฐมนตรี (ครม.) พิจารณาให้ความเห็นชอบในวันอังคารที่ 30 มกราคมนี้
พล.ต.อ.อดุลย์ฯ กล่าวต่อว่า กรณีมีข้อเรียกร้องให้ปรับค่าจ้างขั้นต่ําเท่ากันทั้งประเทศนั้น ได้รับไว้พิจารณาเพราะถือว่ามีเหตุผล โดยยืนยันว่าที่ผ่านมาคณะกรรมการค่าจ้างได้พิจารณาอย่างรอบคอบ ทั้งปัจจัยทางเศรษฐกิจ อัตราเงินเฟ้อ ค่าครองชีพในพื้นที่ตามที่คณะอนุกรรมการค่าจ้างจังหวัดเสนอมา ส่วนมาตรการลดเงินประกันสังคมและการให้สถานประกอบการที่มีลูกจ้างตั้งแต่ 50 คนขึ้นไปปรับโครงสร้างค่าจ้างประจําปีนั้น ขณะนี้ยังเป็นเพียงข้อเสนอเท่านั้น ซึ่งกระทรวงแรงงานจะพิจารณาในรายละเอียดเพื่อให้เกิดความรอบคอบอีกครั้งต่อไป
“ทุกอย่างมีทั้งข้อดีและข้อเสีย เราต้องพิจารณาอย่างรอบคอบรอบด้านในภาพรวมของประเทศการปรับค่าจ้างขั้นต่ําในครั้งนี้ ก็เช่นเดียวกันอาจจะส่งผลกระทบในช่วงต้น แต่เชื่อมั่นว่าต่อไปจะส่งผลดีต่อภาพรวมทางเศรษฐกิจอย่างแน่นอน” พล.ต.อ.อดุลย์ฯ กล่าว
ด้าน นายชาลี ลอยสูง รองประธาน คสรท. ยังคงหลักการว่าค่าจ้างขั้นต่ําควรเท่ากันทุกจังหวัดทั่วประเทศเพื่อให้สามารถเลี้ยงดูครอบครัวได้ ขณะเดียวกันต้องการให้กระทรวงแรงงานปรับปรุงแก้ไขกฎหมาย พ.ร.บ.คุ้มครองแรงงานเพื่อให้สถานประกอบการปรับโครงสร้างค่าจ้างประจําปี และเปลี่ยนคํานิยาม ค่าจ้างขั้นต่ํา เป็น ค่าจ้างแรกเข้า เพื่อให้ความเป็นธรรมกับทุกฝ่ายและเกิดประโยชน์กับนายจ้างและลูกจ้างมากที่สุด
--------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร –ภาพ/
29 มกราคม 2561
รัฐบาลไทย-ข่าวทำเนียบรัฐบาล-ไทย-เมียนมา จัดแสดงโขน
วันศุกร์ที่ 22 มิถุนายน 2561
ไทย-เมียนมา จัดแสดงโขน
ไทย-เมียนมา จัดแสดงโขน "รามเกียรติ์" ฉลองความสัมพันธ์ทางการทูตครบรอบ ๗o ปี กระชับความสัมพันธ์สองประเทศ
เมื่อวันที่ 14 มิถุนายน 2561 ที่โรงละครแห่งชาติ (โรงเล็ก) นายวีระ โรจน์พจนรัตน์ รัฐมนตรีว่าการกระทรวงวัฒนธรรม (รมว.วธ.) ประธานแถลงข่าวจัดกิจกรรมการแสดงโขน เรื่อง รามเกียรติ์ เนื่องในโอกาสฉลองครบรอบ 70 ปี ความสัมพันธ์ทางการทูตไทย-เมียนมา โดยมีผู้บริหารกระทรวงวัฒนธรรม และผู้แทนหน่วยงานที่เกี่ยวข้องและสื่อมวลชน เข้าร่วม
นายวีระ เปิดเผยว่า ประเทศไทย โดยกระทรวงวัฒนธรรม (วธ.) และสถานเอกอัครราชทูต ณ กรุงย่างกุ้ง ร่วมกับสาธารณรัฐแห่งสหภาพเมียนมา และหน่วยงานที่เกี่ยวข้องจัดกิจกรรมการแสดงโขนเรื่อง รามเกียรติ์ ณ กรุงย่างกุ้ง กรุงเนปิดอ และเมืองมัณฑะเลย์ สาธารณรัฐแห่งสหภาพเมียนมา ระหว่างวันที่ 17 -25 มิถุนายน 2561 เนื่องในโอกาสฉลองครบรอบ 70 ปี ความสัมพันธ์ทางการทูตไทย-เมียนมา อย่างไรก็ตาม ประเทศไทย ได้สถาปนาความสัมพันธ์ทางการทูตกับสาธารณรัฐแห่งสหภาพเมียนมา เมื่อวันที่ 24 สิงหาคม พ.ศ.2491 และปัจจุบันทั้งสองประเทศ มีความสัมพันธ์ใกล้ชิดทั้งระดับรัฐบาลและประชาชน มีการพบปะและเยี่ยมเยือนกันอย่างเสมอมา
รัฐมนตรีว่าการกระทรวงวัฒนธรรม กล่าวอีกว่า สําหรับแสดงโขนเรื่อง รามเกียรติ์ จัดขึ้นวันที่ 19 มิถุนายน ณ Yangon National Theater กรุงย่างกุ้ง และวันที่ 21 มิถุนายน ณ Myanmar International Convention Center 2 กรุงเนปิดอ และวันที่ 23 มิถุนายน ณ Mandalay National Theater เมืองมัณฑะเลย์สาธารณรัฐแห่งสหภาพเมียนมา ทั้งนี้เป็นความร่วมมือระหว่างประเทศไทย และสถานเอกอัครราชทูต ณ กรุงย่างกุ้ง กับสาธารณรัฐแห่งสหภาพเมียนมา ซึ่งการแสดงโขนเรื่อง รามเกียรติ์ แบ่งการแสดงเป็น 4 องก์ ได้แก่ องก์ 1 นารายณ์ปราบนนทุก แสดงโดยนักแสดงจากประเทศไทย องก์ 2 พระรามยกศร แสดงโดยนักแสดงจากสาธารณรัฐแห่งสหภาพเมียนมา องก์ 3 ลักสีดา แสดงโดยนักแสดงจากประเทศไทย และ องก์ 4 ยกรบ แสดงโดยนักแสดงจากประเทศไทย ทั้งนี้ ในส่วนประเทศไทยนั้น ได้นําคณะนาฏศิลป์จากกรมศิลปากรไปจัดการแสดงในครั้งนี้
นายวีระ กล่าวด้วยว่า การแสดงโขนเป็นศิลปะชั้นสูงและเป็นการแสดงที่งดงาม ซึ่งความร่วมมือระหว่างสองประเทศ ซึ่งถือว่าเป็นการขับเคลื่อนนโยบายของ วธ.ในการใช้มิติทางวัฒนธรรม เพื่อเสริมสร้างความสัมพันธ์ เสริมสร้างภาพลักษณ์และเกียรติภูมิของประเทศไทยและนําความเป็นไทยสู่สากล รวมถึงจะส่งผลต่อความสัมพันธ์ด้านต่างๆ ทั้งด้านการท่องเที่ยว การลงทุนและการส่งออกระหว่างประเทศไทยกับประเทศเพื่อนบ้าน
รัฐบาลไทย-ข่าวทำเนียบรัฐบาล-ไทย – เมียนมา เชื่อมโยงการทำงาน กระชับสัมพันธ์ให้แน่นแฟ้น
วันจันทร์ที่ 2 กรกฎาคม 2561
ไทย – เมียนมา เชื่อมโยงการทํางาน กระชับสัมพันธ์ให้แน่นแฟ้น
รัฐบาลไทยและเมียนมาร่วมมือพัฒนาด้านต่าง ๆ ร่วมกัน เช่น ดูแลผู้หนีภัยสู้รบและส่งกลับประเทศอย่างปลอดภัย พัฒนาชุมชนตามแนวชายแดนด้วยหลักปรัชญาของเศรษฐกิจพอเพียงและเกษตรทฤษฎีใหม่
เสาร์ที่ 23 มิ.ย.61
ไทย – เมียนมา เชื่อมโยงการทํางาน กระชับสัมพันธ์ให้แน่นแฟ้น
ต่อจากนี้ไป ขอเชิญรับฟังไทยคู่ฟ้า ครับ
รัฐบาลไทยและเมียนมาร่วมมือพัฒนาด้านต่าง ๆ ร่วมกัน เช่น ดูแลผู้หนีภัยสู้รบและส่งกลับประเทศอย่างปลอดภัย พัฒนาชุมชนตามแนวชายแดนด้วยหลักปรัชญาของเศรษฐกิจพอเพียงและเกษตรทฤษฎีใหม่ เพิ่มมูลค่าการค้าชายแดน โดยเฉพาะการจัดตั้งเขตเศรษฐกิจพิเศษแม่สอด-เมียวดี เป็นพื้นที่นําร่อง พร้อมเปิดจุดผ่านแดนถาวรเพิ่มเติมที่ด่านสิงขรและด่านห้วยต้นนุ่น จัดระเบียบแรงงานต่างด้าวอย่างจริงจัง เพื่อดูแลแรงงานต่างด้าวไม่ให้ตกเป็นเหยื่อการค้ามนุษย์และการจ้างแรงงานไม่เป็นธรรม ทั้งนี้ ทั้ง 2 ประเทศพร้อมเดินหน้าสานสัมพันธ์ร่วมกันอย่างต่อเนื่องและจริงจังในทุกด้าน เพื่อสร้างความอยู่ดีกินดีให้กับประชาชนและสร้างความเจริญเติบโตของประเทศอย่างยั่งยัน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ทส. ประชุมผู้บริหารนอกสถานที่ ติดตามการแก้ปัญหาภัยแล้ง
วันจันทร์ที่ 27 เมษายน 2563
ทส. ประชุมผู้บริหารนอกสถานที่ ติดตามการแก้ปัญหาภัยแล้ง
กระทรวงทรัพยากรธรรมชาติและสิ่งแวดล้อม จัดการประชุม เพื่อติดตามการแก้ปัญหาภัยแล้งและการดําเนินโครงการฟื้นฟูและปรับปรุงพื้นที่หรือสถานที่ที่ ทส. กํากับดูแลปีงบประมาณพศ 2563
ทส. ประชุมผู้บริหารนอกสถานที่ ติดตามการแก้ปัญหาภัยแล้ง
วันที่ 23 เมษายน 2563​ กระทรวงทรัพยากรธรรมชาติและสิ่งแวดล้อม จัดการประชุม เพื่อติดตามการแก้ปัญหาภัยแล้งและการดําเนินโครงการฟื้นฟูและปรับปรุงพื้นที่หรือสถานที่ที่ ทส. กํากับดูแลปีงบประมาณพศ 2563 โดยมี นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธาน พร้อมมอบนโยบายการปฏิบัติให้แก่ผู้บริหารหน่วยงานภายใน ทส. ณ ห้องประชุมองค์การบริหารส่วนจังหวัดสุพรรณบุรี อําเภอเมืองสุพรรณบุรี จังหวัดสุพรรณบุรี
โดยที่ประชุม ร่วมพิจารณาเรื่องที่สําคัญ คือ รายงานความก้าวหน้าโครงการแก้ไขปัญหาภัยแล้งและการเตรียมการรองรับสถานการณ์อุทกภัย และ รายงานความก้าวหน้าโครงการฟื้นฟูและปรับปรุงพื้นที่หรือสถานที่ที่ ทส. กํากับดูแล
รัฐบาลไทย-ข่าวทำเนียบรัฐบาล-แรงงานไทยตำแหน่งผู้ประกอบการอาหารไทยต้องทำใบอนุญาต Tom Yam Pass
วันศุกร์ที่ 15 ธันวาคม 2560
แรงงานไทยตําแหน่งผู้ประกอบการอาหารไทยต้องทําใบอนุญาต Tom Yam Pass
กระทรวงแรงงาน เตือนแรงงานไทยที่จะเข้าไปทํางานในประเทศมาเลเซียในตําแหน่งผู้ประกอบการอาหารไทย ควรตรวจสอบนายจ้างที่จะเข้าไปทํางานด้วยว่า มีคุณสมบัติครบถ้วนตามที่กรมตรวจคนเข้าเมืองมาเลเซียกําหนด และมีใบจดทะเบียนประกอบธุรกิจและใบอนุญาตประกอบธุรกิจ และขอให้นาย
นางเพชรรัตน์ สินอวย รองปลัดกระทรวงแรงงาน ในฐานะโฆษกกระทรวงแรงงาน เปิดเผยว่าสํานักงานแรงงานในประเทศมาเลเซียชี้แจงถึงการทําใบอนุญาต Tom Yam Pass ซึ่งเป็นใบอนุญาตทํางานประเภท Visit Pass (Temporary Empioyment) ระยะสั้น ที่ทางการมาเลเซียออกให้กับแรงงานไทย ตําแหน่งผู้ประกอบการอาหารไทย (Tukang Masak Masakan thai) โดยในระยะแรกทางการมาเลเซียออกใบอนุญาตแบบระยะสั้น ๓ เดือน และต่ออายุได้เรื่อยๆ และเมื่อปี ๒๕๕๙ ทางการมาเลเซียได้ปรับระยะเวลาของใบอนุญาตจาก เดิม ๓ เดือน เป็น ๖ เดือน ซึ่งการทําใบอนุญาตดังกล่าวถือเป็นหน้าที่ของนายจ้างต้องเป็นผู้ดําเนินการ แม้ว่าแรงงานไทยประสงค์จะทําใบอนุญาตให้ถูกต้อง แต่นายจ้างไม่ดําเนินการให้ หรือกรณีที่นายจ้างมีคุณสมบัติไม่ครบถ้วนตามที่กรมตรวจคนเข้าเมืองมาเลเซียกําหนด ไม่มีใบจดทะเบียนประกอบธุรกิจและใบอนุญาตประกอบธุรกิจ ก็ไม่สามารถดําเนินการทําใบอนุญาตให้แรงงานไทยได้
นางเพชรรัตน์ฯ กล่าวเพิ่มเติมว่า ขอเตือนแรงงานไทยที่จะเดินทางไปทํางานในประเทศมาเลเซียในตําแหน่งผู้ประกอบการอาหารไทย ควรให้นายจ้างดําเนินการขอทําใบอนุญาต Tom Yam Pass ให้ถูกต้องตามกฎหมาย และตรวจสอบนายจ้างที่จะเข้าไปทํางานด้วยว่า มีคุณสมบัติครบถ้วนตามที่กรมตรวจคนเข้าเมืองมาเลเซียกําหนด และมีใบจดทะเบียนประกอบธุรกิจและใบอนุญาตประกอบธุรกิจ เพื่อป้องกันการเข้าไปทํางานอย่างผิดกฎหมาย สอบถามข้อมูลเพิ่มเติมได้ที่ สายด่วน 1694 และเว็บไซต์ http://www.overseas.doe.go.th/
+++++++++++++++++++++++